Cheftræner i AaB Kent Nielsen har udpeget Thomas Augustinussen som den nye anfører for AaB i stedet for Kjetil Wæhler. - Det gik meget hurtigt, da Kjetil i januar skiftede til IFK Göteborg, og på trods af at "Augo" også umiddelbart var den, der lyste klarest som ny anfører, så havde jeg behov for at tænke den nye situation igennem, siger Kent Nielsen. Thomas Augustinussen har ellers været en af AaB's række af uheldige spillere, der har måtte døje med en skade for nylig, men han er klar til at være anfører. - Det er en kæmpe ære at være anfører for AaB, og noget jeg altid har drømt om. Og jeg er selvfølgelig glad for, at Kent har peget på mig, siger Thomas Augustinussen.

Opsummering:
Thomas Augustinussen får igen anførerbindet om armen som afløser for Kjetil Wæhler.